- ኦይትምስባብከስታ ፍክስ
- <
- 1
- >

ኦይትምስባብከስታ ፍክስ
አርድንታ
ኦይትምስባብከስታ ፍክስና ሉቃሰታ ክላ ኬዘንዘንካ የድምሳንዴ፥ ማጻፍን ኮትኮታ አፍ ማድን ኬዘና የሱሰታ ካርንካ ጎርስምስባብ እርንባብከስ አያን ጭልንካ ጎርስምሰኮ ክትጎካ ኬዝድንደትም ክላ ኬዘን “የሩሳሌም ካተመናር፥ ይሁዳ ፍጫ ሙደናር፥ ሳማርያ ካተመናርኬ ፍጨታ ካንታ የለልታ” (1፡8) ክላ ኬዘንም Ꮊስግንዳ ከት የልስሳናንከረ ኬዛካንቴ፥ ጻፍስባበረ፥ አሜንድባብከስ ሮማ ፍጨንታ ባንችንም ግርካንታ ኤታ ዎክካ አርደረኮ ዙዝምዝድባብ ኤድንከስ ከት ማታክንደትምኬ አሜንድባብከስታ አሜንና አይሁድንከስታ አሜንን ቦድማ ማስዝድንዳ ማቻንደትም ቡዳር ኬዝት አርችካንታ በድ ጉርቴ።
ኦይትምስባብከስታ ፍክስና፥ የሱስጎካ ኬዝድንዳ ክላ ኬዘንታ ቃለና ኮት የልድን ካርናር ሙዳᎺይካ ዳልገሮ አይንተንምኬ ምክስ ኤሄና ዎድምሳንደትም ሰችዝድባብከስ ማከን ካርዘን ካስምደኬ፥
1. የሱስ ጭላር አይሳንደታ ቡር አሜንድባብከስታ አሜንና የሩሳሌም ካተመናር መያ ማትና።
2. እስራኤል ፍጫ ሙደናር የልና።
3. ሮማ ፍጨንም የድሶ መድተራንያን ባሀርንታ ካንተካ ዶቅድን ፍጨንከሳር አሜንድባብከስታ አሜንንታ ዳልግና።
ኦይትምስባብከስታ ፍክስ ማጻፍናር ማለካ Ꮊፈርድንዳ አያን ጭልንታ ፍክስ ማድንካ ጰንጠቆስጠ ጋየርድን ሰጨንካ የሩሳሌም ካተመናር ዶቅድን አሜንድባብከስታዘን ዎልቀካ Ꮊንቸርሳንደትም፥ ኮትኮግንደረ ይይምሳን ፍክስንከስም ሙዳ ማጻፍንታ ዋር Ꮊፈርሳንግንዳ አያን ጭልና ምክስ ኤሄንምከ ኮታ ጎርስንባብከስም ጎርሳንደትምኬ ዳቅሳᎺቃንደትም ጉጅዴ። ኤና እሪ ስለንከሳር ግግስምድ Ꮊቃን አሜንድባብከስታ ክተና Ꮊክ Ꮊክ ሳባክንከሳር ካርንካ ማስሶ ሰጅዴ፥ ኦይትምስባብከስታ ፍክስ ማጻፍናር ቦድምሳን ፍክስንከስታ ክተን አሜንድባብከስታ ዶቅንተናርከ ምክስ ኤሄናር Ꮊቃን ዋልቃትቸንታ ዎልቀና Ꮊራከካ አንድር ማትንተን መያ ማዝዴ።
ማጻፍን ኮትኮታ ሙዳ የድንተና
ክታ ማርካትቼንታ ግግምና (1፡1-26)
የሱስ በእንተዘን እምሳንዳ ክተንከ Ꮊድን ጉርምንካ (1፡1-14)
ይሁደታ ካርያር ማታስታ ዎድምና። (1፡15-26)
ማርካትቼና የሩሳሌም ካተመናር (2፡1—8፡3)
ማርካትቼና ይሁዳ ፍጨናርኬ ሳማራ ፍጨናር (8፡4—12፡25)
ጳውሎስ ኦይትምስባብ ማትሶ ክታ ፍክስና (13፡1—28፡31)
ኦይትምስባብ ማትሶ እርናና ክታ አይና (13፡1—14፡28)
የሩሳሌም ካተመናር ይይምሳን ሳንምና (15፡1-35)
ቃስትምስዱት ኦይትምስባብ ማትሶ ክታ አይና (15፡36—18፡22)
ማክምስ ዱት ኦይትምስባብ ማትሶ ክታ አይና (18፡23—21፡16)
ጳውሎስ የሩሳሌም ካተመናር፥ ቀሳርያ ካተመናርኬ ሮማ ካተመናር ክታ ዞክርና (21፡17—28፡31)
1
አያን ጭልን ከት ተይድንደታ እምምሳን ጉርም
1 ቶፍሎስዮ!ሉቃ. 1፡1-4። እሪ እ ጻፍሳን ማጻፍናር የሱስ ፍክሳንደትምኬ ክት ኤስሳን ሙዳ ጻፍትቴ። እ ጻፍሳንደረ የሱስ ይንታ ፍክስን ክት የጃንዘንካ የድሶ፥ 2 ኮነረ ጭላር አይተርን የለልታ ክት ፍክሳንደትሜ። ጭላር ክት አይሳንደረ ይ እጅባብ ኦይትምስባብከስካንታ ክተንም አያን ጭልንጎካ ከትካንታ ይ እምሳንደታ ቡርዬ። 3 በድ ማጣ ተይሶ ክት ደእሳንደታ ቡር በድ መያ ማቻን ማርካትቼካ ሰንፔካ ማትሶ ከትካንታ Ꮊፈርሴ። ቃስተን ቦንዳ ሰጨንታዋር ከትካንታ መያ ማተሮ ሳብታ ባንችምንጎካ ከትም ኤስሴ። 4 ከትከረ ክክን እችምዘን ዶቅድዮ ኩንጋየሮ ከትም ክትሴ፥ “እ የም ኬዛንደትም እባብዘንካ እምምሳን ጉርምን ካርስከቴ ዳት የሩሳሌም ካተመናርንካ Ꮊይዉተቴ፥ ሉቃ. 24፡29። 5 ዮሀንሳ ሎቀካ ስእሴ፥ የታ ማቼ ቶክም ሰጨታ ቡር አያን ጭልንካ ስኤርተረቴ”።ማቶ. 3፡11፤ ማር. 1፡8፤ ሉቃ. 3፡16፤ ዮሀ. 1፡33።
የሱሰታ ፈስ ጭላር አይንተና
(ማር. 16፡19-20፤ ሉቃ. 24፡50-53)
6 ከተረ ዋልቃ ካርዘን ሳንሶ ዶቅደኮ፥ “ጮይስዮ! ባንችምን እስራኤልንከስካንታ ማስተዮ የስ ዎይዝድንዳ ሰጨና ታ ዳቶ?” ኩንጋይሰኮ ኦይሰኬ።
7 የሱሰረ፥ “እባብ ይንታ ገችንታ ኤረንካ ክት ጋይሳን ሰጨንምከ ስለንም የታ ኤዝዳከቴ ኩንጋየሮ ከትካንታ ማስሴ። 8 ኬዛር ማቼ አያን ጭልና የንታዘን ᎺንቸርሳንᎺይካ ዎልቀንም ተይተረቴ፥ ኮታይካ የሩሳሌም ካተመናር፥ ይሁዳ ፍጫ ሙደናር፥ ሳማርያ ካተመናርኬ፥ ፍጨታ ካንታ የለልታ እስታ ማርካ ማተረቴ።” ማቶ. 28፡19፤ ማር. 16፡15፤ ሉቃ. 24፡47-48። 9 ኮመረ ይ ጋይሳንደታ ቡር ከት ሰድንካ ፈስ ጭላር ሳብ ክትም ይንደር ተዬ፥ ኡፈረ ከታ አፍንዘንካ ክትም አቼ። ማር. 16፡19፤ ሉቃ. 24፡50-51።
10 ክተረ ጭላር አይድንካ ከተረ ፍስሳ ፈስ ሰድንካ፥ ጫምሳ አፍላ ቆበርስባብከስ ቃስተን ኤድ ከታ ላማር ዎእሶ፥ 11 “የታ ገሊላ ፍጫ ኤድንከሶ፥ ፈስ ጭላር ሰደረቶ ኮዘን የ ዎእሳንዳ Ꮊረተረ? ኮና ፈስ ጭላር አይድንካ የ ሰድባብ የሱስ፥ ፈስ ጭላር ክት አይድንካ የ ሰዳንግንዳ ኮትኮግንደካ ማትዮ Ꮊዴ” ከደር ጋይሴ።
ማታስ ይሁደታ ካርያር እድምና
(የቺ 109፡8)
12 ኮታቡር ደብረዘይት ጋይምሳን ገቼንዘንካ ፈንክ የሩሳሌም ካተመናር ማቼኬ፥ ደብረዘይት ገቼና የሩሳሌም ካተመንዘንካ አይሁድንከስታ Ꮊዉስ ሰጨንካ ጎግ ሙካባብ ጋይምሳንከካ ጎተርዴ። *አይሁድንከስታ Ꮊዉስ ሰጫ ጎግ ጋይንትና ኡል ዋልቃ ጋይንትዬ። 13 ፈንክ የሩሳሌም ካተመናር Ꮊድሰኮ ከታ ይ ዶቅድን ኤሄታዘን ዎደርሳን ኤሄናር አርደደኬ፥ ከተረ “ጴጥሮስ፥ ዮሀንስ፥ ያይቆብ፥ እንደርያስ፥ ፍልጶስ፥ ቶማስ፥ በርተለሞስ፥ ማቶስ እልፍዮሰታ ይንች ያይቆብ፥ ኡርማ ገቅርካ ይንታ ፍጨንካንታ ቀምዝድባብ ስምኦንከ ያይቆብታ ይንች ይሁደካ” Ꮊቀኬ። ማቶ. 10፡2-4፤ ማር. 3፡16-19፤ ሉቃ. 6፡14-16። 14 ከታኬና ሙዳᎺይካ ምክስካንታ ዋልቃትቸካ ሳንምድ Ꮊቀኬ፥ ከትከር ክክን ዋልቃ ዋልቃ ማነንከስከ የሱሰታ እንደን ማራማ፥ ኮትኮግንደረ የሱሰታ እስመንከሰረ ዋር Ꮊቀኬ።
15 ኮታይካ ጴጥሮስ ላ ቦንዳ ማድን አሜንድባብከስታ ዎክያር ዎእሶ፥ 16 “እስመንከስከ ምችነንከሶ፥ የሱሰም የጅባብ ኤድንከስታ ጎርስባብ ማችባብ ይሁዳጎካ፥ አያን ጭልና እርምሶ ዳውተታ አፈካ ኬዝምሳንግንዳ ጭል ማጻፍንታ ቃለና ቦድም ዝግዝዴ። 17 ይሁደረ ዎንታ ዋርንካ ዋልቃባብግንዳ ፋይድምሶ ኮትኮ ሳብታ ፍክስን ዎንካ ክክን ፍግዝድባብ ማታዶቆ፥ 18 ኬዛር ማቼ ኮና ኤችና ይንታ ዳቅል ፍክስንታ ብረንካ ፍጫ ሰንሴ፥ ኮታዘንከረ ኖይንታ ባለንካ ዋችንካ፥ ክታ ዎክናርንካ ቃርጭምሶ ኖርትነረ ክታ አፍምሴ። †ማቶ. 27፡3-8። ኮና ካርና ይሁደታ ደእንም ኬዝዴ፥ ኮነረ Ꮊቀዘን ይ ሮከርሳንዘንካ ዋችሶ ኖርትና ፉእሶ አፍምሳንግንዴ። 19 ኮነረ ሪና የሩሳሌም ካተመናር ዶቅድባብከስ ሙደንካንታ ኤስምሴ፥ ኮካንታ ናኮና ፍጨና ከታ አፈንካ ‘አከልዳማ’ ጋይምሶ ኤልምሴ፥ ኮታ ቡልነረ ‘ማቀስታ ፍጬ’ ጋይንትዬ” ኩን ጋይሴ።
20 ኮነረ ኮት ማቻንደታ ጎግና የችይ ማጻፍናር፥
ክታ ዶቅንተና ዉችኩን ኮት ማታ፥
Ꮊየነረ Ꮊይዶቃ፥
ጉጅሰረ ክታ ዶርምን አብ ኤድ ክታዘንካ ተያ የቺ 69፡25፤ 109፡8።
ጋይድንዳ ጻፍምሶ Ꮊቃንካንቴ።
21 “ኮካንታ ጮይስ የሱስ ዎንታ ዎክያር ዎንካ የካ ኦንገሮ ክት Ꮊቃናይካ ሙዳ ዎንካ ክክን Ꮊቅባብከሳርንካ፥ 22 ኮትኮግንደረ ዮሀንሰታ ስእስንዘንካ የድሶ ጮይስ ፈስ ጭላር አይሳን ሰጫ የለልታ ዎንካ የካ Ꮊቅባብ ኬና ኤድንከሳርንካ ዋልቀና ዎንካ ክክን ክታ ደእናርንካ አምንተንታ ማርካ ማት ዝግዝዴ”።ማቶ. 3፡16፤ ማር. 1፡9፤ 16፡19፤ ሉቃ. 3፡21፤ 24፡51።
23 ኮታ ቡር ቃስተን ኤድም ግግሰኬ፥ ከተረ በርሳባስ ናነረ እዮስጦስ ጋይምድባብ ዮሰፍከ፥ ማታስካ Ꮊቀኬ። 24 ኩነረ ጋየረኮ ምክሰኬ፥ “ኤድ ሙደንታ ቡደን ኤዝድባብ ጮይስዮ፥ ከትኬና ቃስተንናርንካ Ꮊይም የስ እጃናንከረ ዎም ሰችስካ፥ 25 ይሁዳ ይንታ ገታ ካርንም ዛቅሶ ክት አይሳንካንታ ኮትኮ ሳብታ ዎንንምኬ ኦይትምስባብ ማትሶ ፍግዝድባብም ዎካንታ መያ የስ ማዝድንግንዳ ምግዝዶቴ”። 26 ኮታዘንከረ እጫ ዛቅሰኬ፥ እጨነረ ማታሰታ ዉተዴ፥ ኮካንታ ኖየረ ታመከ ዋልቃ ኦይትምስባብከስካ ክክን ፋይድምሴ።

- ኦይትምስባብከስታ ፍክስ
- <
- 1
- >

1:1 ሉቃ. 1፡1-4።

1:4 ሉቃ. 24፡29።

1:5 ማቶ. 3፡11፤ ማር. 1፡8፤ ሉቃ. 3፡16፤ ዮሀ. 1፡33።

1:8 ማቶ. 28፡19፤ ማር. 16፡15፤ ሉቃ. 24፡47-48።

1:9 ማር. 16፡19፤ ሉቃ. 24፡50-51።

*1:12 አይሁድንከስታ Ꮊዉስ ሰጫ ጎግ ጋይንትና ኡል ዋልቃ ጋይንትዬ።

1:13 ማቶ. 10፡2-4፤ ማር. 3፡16-19፤ ሉቃ. 6፡14-16።

†1:18 ማቶ. 27፡3-8። ኮና ካርና ይሁደታ ደእንም ኬዝዴ፥ ኮነረ Ꮊቀዘን ይ ሮከርሳንዘንካ ዋችሶ ኖርትና ፉእሶ አፍምሳንግንዴ።

1:20 የቺ 69፡25፤ 109፡8።

1:22 ማቶ. 3፡16፤ ማር. 1፡9፤ 16፡19፤ ሉቃ. 3፡21፤ 24፡51።

© 2025 TWFTW