- 2 ዮሀንስ
- <
- 1
- >

ኦይትምስባብ ዮሀንሰታ ቃስትምስ ክቴና
አርድንታ
ዮሀንሰታ ቃስትምስ ክቴና ጻፍምሳንዳ ዶንጃ ማችባብ ኦይትምስባብ ዮሀንሰካ ማድንካ፥ ጻፍምሳንደረ እድምሳን ኤሄንእንደትካንተኬ ኮታ ይንችንከስካንቴ። Ꮊረንግርካ ዋልቃ ምክስ ኤሄንካንተኬ ኮታር ዶቅድባብ ኤድንከስካንታ ማትክሳ ነጋዬ፥ ኮና ጬድካ ጻፍምሳን ክቴና ክክ ክክ ከት ሶልምድንግንዳ ገቀርስካንተኬ ካርካ ኤስስንባብከዘንካ አነረ ኬታ ኤስስንዘንከረ ከትም ኤግዝምስካንቴ።
ማጻፍን ኮትኮታ ሙዳ የድንተና
አርድንታ (1-3)
ሶልማ ሙደንዘንካ ስግዬ (4-6)
ካርካ ኤስስንጎካ እምምሳን ኤግዝምስና (7-11)
በእንታ (12-13)
1
1 እ ጋልተንዘንካ ኦይትምሳንዳ ኮና ክቴ፥ እታ ዶፈንካ የም ሶልምድቴ፥ እታ Ꮊክ ማታክትዶቆ ዶፈንን ኤዝድባብ ሙደና የም ሶልምድባብ እድምሳን እንደንካንተኬ ኮታ ይንችንከስካንታ፥ *እንደንከ ይንችንከስ ጋይድንዳ አሜንድባብከስም ሰጅዴ (ፋይዳ 4፥5 ዘን Ꮊፈርዴ።) 2 ኮነረ ዶፈንና ዎንታ ዎክያር ዶቅድንደትኬ ኦስ እረረ ስለንክንደታ ዎንካ ክክን ዶቅድንዴ።
3 ሳብ ባቤንተኬ ክታ ይንቺን የሱስ ክርስቶስታ ዉች እምንተኬ አጭርንካ ሳራትቼነረ ዶፈንኬ ሶልመካ ዎንካ ክክን ማታ።
ዶፈንንተኬ ሶልመተካ
4 የስታ ይንችንከሳርንካ ዋልቃ ዋልቀንከስ ሳብ ባቤና ዎም ክትሳንግንዳ ዶፈንካ ከት ዳቅሳንደትም እስታ Ꮊፍንተንካ አንድር እም ጉርምስቴ። 5 ኤሄንእንዶ፥ ታየረ ዋዴ፥ ኮና እ ጻብድንዳ ክላ ክቴም የዝደር Ꮊይካማ፥ ታ የስካንታ እ ጻብድንዳ “ክክ ክክ ዎ ሶልማ” ጋይድንደትም እሪንደትዘንካ የድሶ ዎንደር Ꮊቃን ክተኔ። ዮሀ. 13፡34፤ 15፡12፤ 17። 6 ዶፈን ሶልማ ጋይንት ሳብታ ክቴንም ቦዴ። ኮነረ ክቴና እርምሶ የ ኤሰርሳንግንዳ “ሶልመካ ዶእከቴ” ጋይድንዴ።
7 የሱስ ክርስቶስ ኤድ ማትሶ ዋሄካ ክታ መያ ማትን ኣመንዳክባብ በድ ኮተርዝድባብከስ ፍጫሙደንዘን አምተኬ። ኮግንዳ ኤድና ገስዝድባብኬ ክርስቶሰም ግርድባቤ። 8 የታ ማቼ የንታ ሙዳ ናክንም ተይካንታ ዳእከቴ፥ የ ፍክሳንደረ የንዘንካ ካይዳክንግንዳ ካርስምከቴ።
9 ክርስቶሰታ ኤስስንካ ዳቅሶ ዶቅዳክባብኬ ክታዘንከረ ጎተርሶ አይድባብ ሳብ ክትካ ክክን ካዬ፥ ክርስቶሰታ ኤስስናር ዳቅሶ ዶቅድባብካንታ ማቼ ሳብ ባቤንኬ ሳብ ይንችና ክትካ ክክኔ። 10 ኮም ኤስን የዳክሳ Ꮊየነረ የንደር Ꮊዴ የንታ ኤር Ꮊይሞከቴ፥ አቦ ዎራ Ꮊይጋየቴ። 11 አቦነረ ጋይድባብ ኤድ ክታ ዳቅል ፍክስንካ ኤእድባብ ማተሬ።
በእንታ ሳራትች
12 ጻፍካንታ እ ዝግድንዳ በድ ሪ የካንታ ዶቅዳዶቆ፥ ኬዛርንካ ማቼ ሙደንም እ ጻብድን ክቴንካ መይምስካንታ ዝጋይቴ፥ ስግስሰረ ዎንታ ጉርምና ቦድማ ማድንግንዳ የንደር Ꮊድስቶ የንካ የካ ኬዝምካንታ Ꮊድን ጉርም ይድቴ።
13 እድምሳንዳ የስታ ምችነንታ ይንችንከስ አቦ የስም ጋይደኬ።

- 2 ዮሀንስ
- <
- 1
- >

*1:1 እንደንከ ይንችንከስ ጋይድንዳ አሜንድባብከስም ሰጅዴ (ፋይዳ 4፥5 ዘን Ꮊፈርዴ።)

1:5 ዮሀ. 13፡34፤ 15፡12፤ 17።

© 2025 TWFTW